**УТВЪРДИЛ: ................................**

**ТАНЯ КЕЧЕВА**

**ДИРЕКТОР НА ДГ № 91 „СЛЪНЧЕВ КЪТ“**

**със ЗАПОВЕД № РД075-05/19.092022г.**

**СТРАТЕГИЯ ЗА РАЗВИТИЕ НА ДЕТСКА ГРАДИНА №91 „СЛЪНЧЕВ КЪТ“**

**В ПЕРИОДА 2020-2024г.**

1. **УВОД**

„Преди да започнем да чертаем определени програми за децата, от която и да е възрастова степен, ние трябва да се опитаме да се отърсим от рутинността и стереотипите, в които се чувстваме удобно без промени години наред.

Още- да осъзнаем, че това са децата на нацията ни-тези от малкото патриархално селце до тези, изгубени в анонимността на големия град. Да се опитаме да определим онези елементи, които са най-съществени за успеха на която и да е образователна стратегия.“

Настоящата стратегия е основана на разбирането, че главна ценност в обществената образователна система е детето.

Всяка идея в стратегията за развитие на ДГ №91 „Слънчев кът“ е осмислена през призмата на тази ценност.

Интересите на останалите участници в образователно-възпитателния процес подчиняваме на основната цел - oсигуряване на равен достъп и качествено образование на нашите деца.

1. **НОРМАТИВНА ОСНОВА НА СТРАТЕГИЯТА**:

* ЗАКОН ЗА НАРОДНАТА ПРОСВЕТА
* ЗПУО
* ППЗНП
* КОНВЕНЦИИ ЗА ЗАЩИТА ПРАВАТА НА ДЕТЕТО
* ЗАКОН ЗА ЗАКРИЛА НА ДЕТЕТО
* НАЦИОНАЛНА СТРАТЕГИЯ ЗА ДЕТЕТО
* НАЦИОНАЛНА СТРАТЕГИЯ ЗА РАЗВИТИЕ НА ПЕДАГОГИЧЕСКИТЕ КАДРИ
* НАЦИОНАЛНА СТРАТЕГИЯ ЗА НАСЪРЧАВАНЕ И ПОВИШАВАНЕ ГРАМОТНОСТТА
* УТВЪРДЕНИ ПО СЪОТВЕТНИЯ РЕД ПРОГРАМИ, НАСОЧЕНИ КЪМ ПОСТИГАНЕТО НА КОНКРЕТНИ ЦЕЛИ И ОБЩОЧОВЕШКИ ЦЕННОСТИ, КОИТО ИМАТ ЛИЧНОСТЕН СМИСЪЛ В ЖИВОТА НА ДЕТЕТО
* ПОЛОЖИТЕЛНИ ПРАКТИКИ ОТ ЦЯЛОСТНАТА ДЕЙНОСТ НА ДЕТСКОТО ЗАВЕДЕНИЕ.

Последните две предоставят възможност за педагогическо взаимодействие, гарантиращо организирано и системно развитие чрез обучение, практически дейности и игрово-познавателни активности за достигане на качествена училищна готовност. Наред с това практическа проява на:

* *Толерантност и сътрудничество;*
* *Публичност и откритост;*
* *Традиции и съвременност;*
* *Многофункционалност- системност;*
* *Интелектуализация и прагматизъм;*
* *Компесаторност и успеваемост.*

Стратегията се изгражда въз основа на дългосрочна четири годишна прогноза.

Тя третира перспективите на иновационната насоченост по отношение на планове, структури, технологии, ценности, потенциал в развитието на ДГ №91 „Слънчев кът“. Намира материализация в изпълнението на приетите, действащи планове, регламентиращи цялостната дейност на детската градина. Тяхната ефективност предполага нормално ресурсно осигуряване, а не споделяне на идеи и добри намерения.

1. **МИСИЯ НА СТРАТЕГИЯТА ЗА РАЗВИТИЕ**

Стратегията за развитие представлява платформа за доброволно, но обвързващо сътрудничество между педагогическия колектив, родители, деца, социокултурна общност. Системата от дейности, насочени към изучаване и реализация на търсенето, желанията и предпочитанията за отглеждане, възпитание и обучение на деца от десет месеца до седем годишна възраст, които удовлетворяват най-добре потребностите на обществото и на отделната личност. Тъй като това е динамичен процес, той е отворен за промени и по този начин може да отговаря на новите условия и изисквания.

* **Основни принципи на стратегията за развитие:**

*1.Принцип на единство* между частния /личен интерес/ и обществен интерес /този на детското заведение/.

*2.Принцип на оптимално обновяване* на възпитателно-образователния процес и съобразно действащите ДОИ и очакваните ДОС.

*3.Принцип на конкурентно-способността* на детското заведение и чрез прилагане на гъвкава система от целесъобразно подбрани дейности, детското заведение да си осигури предимства в действащата мрежа от подобни на територията на района и Столична община. Изключително важно предвид намаляване броя на децата.

*4.Принцип на жизнения цикъл* - изследването, проектирането и изпълнението на плана, трябва да е съобразено с особеностите на етапите на жизнения цикъл.

*5.Принцип на значимост* на програмираните елементи и дейности в процеса на управление на детското заведение.

*6.Принцип на комуникативно-взаимодействие* между детското заведение и родителите- потребители. В условията на пазара и изострената конкуренция, информацията от детското заведение към потребителите, трябва да бъде достатъчно активна и актуална. Обратната връзка също.

*7.Принцип на приемственост* между семейството, детското заведение и начална училищна степен.

ДГ №91 „Слънчев кът“ е организация с достатъчна степен на сложност, функционираща в динамична околна среда. В условията на пазарна икономика микросредата на нашето развитие се променя съществено. Непрекъснато се увеличават обществените очаквания към звената от системата на столичното образование. Не можем да твърдим същото за ресурсите, с които разполагаме , въпреки че се полагат усилия и в тази посока като се увеличава размера на единните разходни стандарти. Този ръст в никакъв случай не изпреварва ръста на растящите ни потребности. Не напразно е популярно твърдението: „Апетитът идва с яденето“.

Работата в условията на делегиран бюджет ни предостави възможност да обогатим материалната и дидактична база, както и да увеличим размера на основните работни заплати по категории персонал. Зависейки от своите потребители и от социалната поръчка а обществото, на нас ни се налага да изследваме настоящите и бъдещи нагласи на потребителите на предлаганата услуга. Да изпълняваме техните изисквания. Дори да се стремим да надминаваме потребителските очаквания като иновираме периодично отделни аспекти от цялостната си дейност. Директорът на детската градина е поставен пред предизвикателството да прилага комплексни усилия за постигане максимална ефективност на управленския процес.

В ДГ №91 „Слънчев кът“ се стремим да привлечем и задържим децата с помощта на добре поддържана и обновяваща се материална база, квалификация и професионализъм на кадрите, качествена образователно-възпитателна дейност.

Важен фактор за преуспяващото ни развитие са родителите, които се явяват потребители на образователната услуга. Като, че ли никога преди техните очаквания и претенции не са били толкова големи. Те изискват качество срещу вложените пари. Същевременно, работещите в системата отдавна сме убедени, че максималният размер на месечната такса /60.00лв/ не допринася съществено за развитие на този публичен сектор, още повече сега, когато таксата отпадна напълно. Налага се необходим компромис между желано и очаквано. Свидетели и участници сме в публичната дискусия за предстоящите реформи в образованието, след влизане в сила на приетия Закон за предучилищно и училищно образование. Всички нововъведения се обвързват с по-високото качество на труда, респективно по-добра успеваемост в образователния процес. Предостави се възможност на родителите /чрез формирането на Обществен съвет/ и те с право ще изискват от нас покриването на стандартите за качество на възпитателно-образователния процес.

В този ред на мисли, стратегията се явява важна част от провежданата последователна политика на ръководството на ДГ№91 „Слънчев кът“. Политика, насочена към социокултурната среда, конкретизирана в мисията, имиджа на детското заведение и ориентирана към бъдещото му развитие.

* **Главни части на стратегията за развитие:**
* Прогнозиране на социокултурната среда - АНАЛИЗ
* Описание на целите - ЦЕЛЕВА ЧАСТ
* Описание на похватите за тяхното постигане- СПОСОБИ ЗА РЕАЛИЗИРАНЕ НА ЦЕЛЕВАТА ЧАСТ
* Описание на процедурите и инструментите за реализиране на стратегията- ДЕЙНОСТИ ЗА РЕАЛИЗИРАНЕ НА ЦЕЛЕВАТА ЧАСТ

Описание на процедурите за контрол на постигане целите на стратегията- КОНТРОЛ ВЪРХУ КАЧЕСТВОТО НА РЕЗУЛТАТИТЕ.

* **Най-кратко представянето на процеса е следното:**

|  |  |
| --- | --- |
| **1.** | ***Определяне на целите: Какво искаме?*** |
| **2.** | ***Измерване на постигнатото: Какво се случва?*** |
| **3.** | ***Оценка на постигнатото: Защо се случва?*** |
| **4.** | ***Предприемане на коригиращи действия: Какво трябва да постигнем?*** |

1. **АНАЛИЗ НА РЕАЛНО СЪЩЕСТВУВАЩОТО СЪСТОЯНИЕ:**

Отправна точка за актуализиране на стратегията е анализът на собствената ни дейност /оценка на силните и слаби страни/ е релевантната социокултурна среда /оценка на шансовете и опасностите/.

За да съществува и се развива ДГ №91 „Слънчев кът“ е необходимо да се изучават възникналите и прогнозират възможните изменения в обкръжаващата го среда. Да се оценяват възможните заплахи и благоприятните възможности.

* **Основен инструмент за осъществяване на тази задача е SWOT – анализа:**

|  |  |  |  |
| --- | --- | --- | --- |
| **Силни страни** | | **Слаби страни** | |
| **1.** | Детското заведение работи с пълен капацитет групи. Децата са физически и психически здрави и правилно развити. | **1.** | Нарастваща агресивност сред децата. |
| **2.** | Преместване на деца има само при промяна местоживеенето на семейството. | **2.** | Много семейства са засегнати от финансова криза и безработица. |
| **3.** | Висок процент обхванати деца, ДГ №91 обслужва живущите в район Подуяне. | **3.** | Нарастване броя на децата с неадаптирано и социално неприемливо поведение, отхвърлящи традиционни педагогически въздействия. |
| **4.** | Има приемственост между ясла и детска градина, както и между детска градина-начално училище. | **4.** | Морално остарели уреди в двора и в сградата на детската градина. |
| **5.** | Осигурено е здравно обслужване и здравна профилактика. |  |  |
| **6.** | Отлично взаимодействие с настоятелството. |  |  |
| **7.** | Сътрудничество и взаимопомощ с обществени и културни институции и родителите на групите. |  |  |
| **8.** | Изграден код за достъп, система за видеонаблюдение. |  |  |
| **9.** | Сградата е санирана. |  |  |

1. С цел актуализиране, изграждане и поддържане на организационната култура в детската градина да се планират институционални политики в подкрепа на интеркултурно образование.
2. Включване на проблематиката на интеркултурното образование с цел усвояване на знания за културното разнообразие и придобиването на умения за работа в мултикултурна среда, като компоненти на Стратегията за развитие.
3. Към принципа за иновативност – разработване на нови подходи за равен достъп до качествено образование и възпитание, и успешна образователна интеграция на децата в детската градина.

***Към приоритетните области:***

1. Повишаване на ефективността на ръководството, подобряване на комуникацията и обратната връзка в посока на ролята на организационната култура и интеркултурното образование в детската градина.
2. Включване на персонала в разработване на общински и национални проекти за обезпечаване на образователната интеграция.
3. Получаване на знания и умения за вземане на управленски решения при възникнали противоречия и конфликти на междукултурна тематика.
4. Да се планират и реализират съвместни координирани действия със семейството и социалните партньори за модернизиране на жизнената среда.
5. Създаване на ефективна система, която да осигурява достъп и равни възможности за всяко дете за качествено предучилищно образование.
6. Поддържане на уникалността и стойността на детството като важен етап от цялостното развитие на човека, поддържане на единството на възпитателно-образователното пространство.
7. Създаването на благоприятна образователна и възпитателна среда в детската градина, включваща интегрираното развитие на всички аспекти на детската личност.
8. Създаване на условия за квалификационна дейност на педагогическата колегия и директора въз основа на чл. 221 и чл. 222 от ЗПУО и Наредба № 15 за статута и професионалното развитие на учителите, директорите и другите педагогически специалисти.
9. Развиване и прилагане на механизми за стимулиране на педагогическите специалисти за повишаване на квалификацията в посока на прилагане на успешни подходи за работа в мултикултурна образователна и възпитателна среда***.*** Квалификация на кадрите с акцент върху целесъобразното използване на:

* специфични форми, методи, средства, интерактивни техники, организиране на допълнително методическо и психологическо обучение на учители, които работят с деца, за които българския език не е майчин;
* предвидени квалификации на учители за придобиване на компетентности за работа в мултикултурна среда и преодоляване на стереотипи и предразсъдъци и/или иновации в контекста на интеркултурното възпитание, според конкретните нужди.

1. Разширяване на ползотворните контакти на детската градина външни социални и обществени фактори. С децентрализацията на управлението на образованието и с възможностите за по-голяма автономност на детската градина и нейното ръководство се налага да търси по свой път отговор на въпроси от най-разнообразен социално-педагогически и стопанско-финансов характер. Съвместната работа на детското заведение с общински структури, културни институции, висши училища и др. води до успешното реализиране на съвместни дейности в полза на институцията, децата и изява на творческия им потенциал. Специфичната външна среда подпомага екипа за управление на детските градини при планирането и предприемането на стратегически и оперативни решения за развитието на институцията и повишаването на качеството на образование и възпитание в мултикултурна среда.
2. По отношение на родителите на децата – създаване на успешни партньорства между екипа на детската градина, родителите, децата и пълноценното общуване между тях, осигурява не на пълноценно развитие на децата, обогатяване на техните интереси, потребности и поведение. Проучване потребностите и дефицитите на родителите с оглед подобряване на техния капацитет по посока на мотивирано приобщаване към националната и местна образователна политика.

Успехът на детското заведение зависи от това, до каква степен директорът и педагогическия колектив ще успеят да използват благоприятните възможности и предимства от една страна, и навременното отчитане на външните заплахи и недостатъци от друга.

В хода на анализа периодично ще изследваме и оценяваме съществуващата информация. Тази информация се състои от обективни и субективни компоненти. Към обективните причисляваме материалната среда, оборудването, обзавеждането, заобикалящите ни природни дадености. Субективни- качество на възпитателно-образователния процес, предоставян като услуга в детското заведение, атмосфера, отношенията, утвърдилия се през годините авторитет и др.

1. **KAДРОВИ РЕСУРС**

ДГ № 91 „Слънчев кът“ е възпитателно-образователна институция за деца от десет месечна до седем годишна възраст. Понастоящем функционират осем градински и две яслени групи, в които са настанени 279 деца.

1. **Общата численост на персонала в ДГ № 91 „Слънчев кът“ е 47 щатни бройки:**

* **Педагогически персонал** – 19 щатни бройки, от тях:
* 1 директор
* 1 психолог
* 1/2 логопед
* 1 ресурсен учител
* 2 педагог в детска ясла
* 1/2 учител по музика
* 17 учители детска градина
* **Непедагогически персонал - 20, като от тях:**

- 1 ЗАТС

- 1 домакин

- 1 счетоводител

- 0,25 финансов контрольор

- 14 помощник – възпитатели

- 1 гл. готвач

- 1 помощник-готвач

- 1 работник – кухня

- 1 общ работник

- 1 работник поддръжка

- 1 прислужник чистач

* **Медицински персонал - 6, от тях:**
* 1 медицинска сестра – организатор детска ясла и детска градина.
* 5 медицински сестри в детска ясла

1. **Възраст**

Средната възраст на педагогическия персонал е 47 години. Средната възраст на помощно – обслужващ персонал е 40 години. Средната възраст на медицинския персонал е 55 години.

**3. Образователен ценз**

**3.1. Педагогически персонал**:

* с висше образование – 15;
* с образователно-квалификационна степен магистър 6;
* с V ПКС - 8; с IV ПКС - 5; с III ПКС - 5; с II ПКС- 1; с I ПКС – 0.

1. **МИКРО СРЕДАТА**, която има определящо значение за функционирането на детското заведение включва основно:

* Потребители и социална поръчка на обществото - родители и деца, потребители на образователната услуга;
* Конкуренти – детски градини разположени на територията на район „Подуяне“ /общо 11/. На територията на ж.к. Левски Г- две общински детски градини- ДГ №91 и ДГ №92.
* Финансови - целево финансиране чрез бюджета на СО: собствени приходи;
* Персонал - педагогически, притежаващ необходимия опит и квалификация; непедагогически, отговарящ на изискванията за заемане на съответната длъжност; медицински, назначен от Кмета на район „Подуяне“.
* Контакти - изградени връзки с 49 ОУ “Бенито Хуарес”. НПО, държавни и общински административни структури.

1. **MAКРО СРЕДАТА** се определя от :

* Демографският фактор- значително намалява броя на децата във възрастта 3-7 год.; това не се отнася напълно за възрастта 10 м. - 3 години.
* Природната среда - подходящо местоположение, удобни транспортни връзки /автобус 120 и 78; тролейбус 1/, обширен двор с разнообразни насаждения и уреди;
* Културна среда - влияеща върху приемане на решения по отношение на:
* Изграждане на национални и общочовешки ценности;
* Интеграция на деца със специфични образователни потребности;
* Други групи деца в неравностойно положение;

***Актуализираната стратегия е приета с Решение №4 на Протокол №1/19.09.2022г. на педагогически съвет в ДГ №91 „Слънчев кът“.***